**INFRASTRUKTURÁLIS FEJLESZTÉS a tomajmonostorai általános iskolában**

**Kedvezményezett neve:** Karcagi Tankerületi Központ

**A projekt címe:** Tomajmonostorai Általános Iskola infrastrukturális fejlesztése

**projekt azonosítószáma:** EFOP-4.1.3-17-2017-00069

**A szerződött támogatás összege:** 59 327 497ft

**A támogatás mértéke:** 100%

**A projekt tervezett befejezési dátuma:** 2019.04.30.

A tomajmonostorai intézményes oktatás 125 éves múltra tekint vissza. Az iskola a sport révén regionális, sőt országos elismertségre tett szert a kézilabda és a torna sportágakban elért eredményei révén, annak ellenére, hogy a mai napig is csak a helyi művelődési ház nagy termében tornáznak a gyermekek. Az informatika területén is kiemelkedő színvonalú az oktatás, pedig sem informatika szaktanterem, sem megfelelő színvonalú géppark nem áll rendelkezésre.

A tanulók 40 % hátrányos, illetve halmozottan hátrányos helyzetű. A legtipikusabb hátránytényezők a szegénység, a munkanélküliség, a szülők alacsony fokú iskolázottsága. Sajátos nevelési igényű tanulók rehabilitációját évek óta végzi az intézmény. Rehabilitációs célú fejlesztő foglalkozásaikat gyógypedagógus végzettségű munkatárs valósítja meg, emellett a tanórákon a heterogén együttműködő formák részesülnek előnyben. Biztosított számukra a differenciált tananyag elrendezés, tanulásirányítás, valamint egyénre szabott értékelés. Oktatásuk-nevelésük eredményességének érdekében biztosított az iskolai követelmények módosítása és a szokásostól eltérő, nagyobb mértékű pedagógiai segítségnyújtás.

A projekt keretében megvalósul az iskolai elektromos hálózat teljes cseréje. A meglévő elektromos hálózat elavult, nem terhelhető, villámvédelmi, érintésvédelmi hálózat teljes felújítása elengedhetetlen. Az épületben tartalékvilágítás kiépítése szükséges, melynek keretében a menekülési irányokat jelző kijáratmutató lámpatestek, kerülnek beépítésre, egyedi akkumulátoros kivitelben. Az épület informatikai, vagyonvédelmi rendszere újonnan kerül kialakításra. Megvalósul továbbá a meglévő wc-k, mosdók, zuhanyzók teljes felújítása, átépítése. Az új, gazdaságosabb helykihasználású vizesblokk kialakítása Sortiment típusú szerelt válaszfal rendszer beépítésével; az iskola teljes tisztító festést kap, a meglévő olajlábazat helyett 1,5 m magasságig fa lambéria burkolat készül; a nevelői és igazgatói iroda új laminált padlóburkolatot kap; az iskolai bejáratok fölé 2 db polikarbonát előtető készül; továbbá az iskola udvari salakos futópálya helyett korszerű rekortán futópálya kerül megépítésre. Az iskolai munkavégzés és oktatás magasabb színvonalú elérése érdekében eszközbeszerzés is realizálódik a projekt keretében.

***A projekt megvalósításának célja, hogy az intézményben az iskolai nevelés- oktatás alapfeladatainak ellátását támogató környezet kerüljön kialakításra. A beruházás megvalósulásának eredményeként elvárható a tanulói lemorzsolódás megelőzése, a végzettség nélküli iskolaelhagyók számának csökkenése, a kompetenciamérés eredményeinek további javulása, az iskolahasználók elégedettségének növelése, az intézmény elismertségének kiszélesítése.***